《吴天游竹庄诸公》
宋代·丘葵

市尘不百古招提，笑踏西风暂此栖。
松喜客来如解语，鸟知僧此不曾啼。
问禅爪向维摩合，觅句头因领当低。
恐见黄花归未得，云间何处可攀跻。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。